b'\n_START_ARTICLE_\nAlfabet meitei\n_START_SECTION_\nHist\xc3\xb2ria\n_START_PARAGRAPH_\nEl meitei \xc3\xa9s un alfabet abugida de la fam\xc3\xadlia br\xc3\xa0mica. Segons Singh (1962), en el segle XI ja s\'havia desenvolupat una forma arcaica d\'aquest sistema d\'escriptura, i s\'usava encara a principis del segle XVIII, quan va ser reempla\xc3\xa7at per l\'alfabet bengal\xc3\xad En canvi, segons Tomba (1993) aquest alfabet s\'hauria desenvolupat als voltants de 1930, a partir d\'una s\xc3\xa8rie de documents antics que podrien ser falsificacions deliberades._NEWLINE_Es va trobar una inscripci\xc3\xb3 gravada sobre pedra a Khoibu, districte de Tengnoupal, a l\'actual estat de Manipur, que cont\xc3\xa9 edictes reials de rei Senbi Kiyamba (d. 1508), que constitueix el fragment m\xc3\xa9s antic del  Chietharol Kumbaba o  Cr\xc3\xb2nica Reial de Manipur.\xc2\xa0_NEWLINE_Una de les caracter\xc3\xadstiques d\'aquest alfabet que el fan \xc3\xbanic \xc3\xa9s l\'\xc3\xbas de parts del cos hum\xc3\xa0 per denominar les lletres. Cada lletra \xc3\xa9s anomenada a partir d\'una part de cos hum\xc3\xa0 en el  meitei. Per exemple, la primera lletra "kok" significa "cap"; la segona lletra "sam" significa "cabell"; la tercera lletra "lai" significa "front", etc\xc3\xa8tera.  Aix\xc3\xb2 \xc3\xa9s corroborat pel llibre sagrat "Wakoklol Heelel Theelel Salai Amailol Pukok Puya", el qual detalla com cada sistema d\'escriptura creat va rebre la seva nomenclatura.\n_START_SECTION_\nUnicode\n_START_PARAGRAPH_\nL\'alfabet meitei es va afegir a l\'Unicode Est\xc3\xa0ndard l\'octubre, 2009 amb el llan\xc3\xa7ament de la versi\xc3\xb3 5.2.'